jkorsvik/nowiki_second_scrape_merged huggingface dataset:
Fångsjön

Fångsjön er en innsjø nord i Jämtland, Sverige, ca 6 km sørøst for Strömsund, mest kjent for sine hellemalinger. Det er også avdekket steinalderboplasser og fangstgroper i tilknytning til innsjøen. Fångsjön er med sine forhistoriske levninger av nasjonal svensk interesse for kulturbevaring, og er derfor vernet i henhold til Miljöbalken.


== Hellemalingene ==
På en bratt klippe ved den nordøstlige bredden av Fångsjön, midt på Fångsjöberget, finner man hellemalingene. De består av tre figurgrupper som inneholder blant annet to menneskefigurer og et tjuetalls elgfigurer. Motivene er vendt mot innsjøen, og kan lettest studeres fra isen eller fra den nyanlagte bryggen som fører fram til helleristningene. Hellemalinger er vanskelige å tidsbestemme, men disse er sannsynligvis utført av et jegerfolk i eldre steinalder, omkring 4000-3500f.Kr. 


== Eksterne lenker ==
Länsstyrelen i Jämtlands län (Fångsjön som kulturmiljö)
FMIS Ström 332:1, Riksantikvarieämbetet.
Gesunden

Gesunden er en innsjø langs Indalsälven øst i Jämtland, Sverige. Innsjøen har et overflateareal på knapt 30 km². Ved innsjøens vestbredde ligger Stugun, mens Riksväg 87 følger Gesundens nordre bredd.De geologiske forholdene ved sjøens østende er helt tilsvarende som ved den tildigere Ragundasjön. Det eksisterende utløpet går over en fjellterskel, og ned Krångedeforsarna som nå er utbygget for kraftproduksjon. Litt sør for dette, ved Tjärnviken, er sjøen demmet opp av en endemorene med bare løsmasser. I 1828 ble det lansert planer om en kanal her gjennom Tjärnviksdalen. En kanal her ville kunne medføre en liknende katastrofe som den som skjedde med Ragundasjøen i 1796. Planene ble stoppet av länshøvding Mikael von Törne.


== Se også ==
Liste over innsjøer i Skandinavia


== Referanser ==
Sacha Modolo

Sacha Modolo (født 19. juni 1987) er en profesjonell italiensk landeveissyklist. Modolo ble profesjonell for det irskregistrerte laget Colnago CSF Inox i 2010.


== Karriere ==
Ble profesjonell i Colnago-laget foran 2010-sesongen, etter en sterk 2009-sesong der høydepunktet var bronsemedaljen under U23 EM på landevei. Starten av debutsesongen var god med noen fine plasseringer i spurtene under Giro di Sardegna og Tirreno–Adriatico. Under den tradisjonsrike endagsklassikeren Milano–Sanremo oppnådde han en fjerdeplass. Han fikk også sin debut i Giro d'Italia hvor han var med i noen av spurtene, men brøt på etappe 8. 2011-sesongen ble innledet med moderate resultater. Denne trenden snudde imidlertid under Albert Achterhes Profronde van Drenthe der han avsluttet som nummer 2. I Giroen var han fremme i en del av spurtene, men brøt på etappe 12.


== Meritter ==


== Referanser ==


== Eksterne lenker ==
(en) Sacha Modolo – Olympedia 
(en) Sacha Modolo – Sports-Reference (OL-resultater – arkivert) 
(en) Sacha Modolo – ProCyclingStats 
(en) Sacha Modolo – Cycling Archives 
(en) Sacha Modolo – Cycling Quotient 
(en) Sacha Modolo – CyclingDatabase.com 
(en) Sacha Modolo – CycleBase
Gärdessjön

Gärdessjön er en innsjø ved Gärde i Krokom kommune, Jämtland, Sverige.
Ved innsjøens utløp, Gärdesån, er det 7000 år gamle helleristninger. Menneskene som laget disse helleristningene antas å ha tilhørt et fangstfolk som minst gjennom hele steinalderen oppholdte seg i området ved Gärde. Langs den vestre delen av Gärdessjön finnes det et utall steinalderboplasser, samt at det er en rekke fangstgroper rundt innsjøen.
Greatest Remix Hits 2

Greatest Remix Hits 2 er et remixalbum av den australske sangeren Kylie Minogue. Albumet ble opprinnelig utgitt eksklusivt i Japan i 1993, men ble utgitt på nytt i 1997 i Australia.
Albumet inneholder sjeldne og tidligere utilgjengelige remixer av sanger fra Minogues studioalbum fra 1987 til 1992.


== Sporliste ==
CD 1«Got to Be Certain» (Extended) – 6:36
«Kylie's Smiley Mix» (Extended) – 6:17
«Getting Closer»" (7" version) – 3:33
«Je Ne Sais Pas Pourquoi» (The Revolutionary Mix) – 7:16
«Made in Heaven» (Made in England Mix) – 6:20
«Especially for You» (Extended) – 5:01
«Hand on Your Heart» (The Great Aorta Mix) – 6:26
«Wouldn't Change a Thing» (Your Thang Mix) – 7:10
«Tears on My Pillow» (More Tears Mix) – 4:05
«Better the Devil You Know» (Mad March Hare Mix) – 7:09
«I'm Over Dreaming (Over You)» (Extended Remix) – 4:54CD 2«The Loco-Motion» – 3:17
«What Do I Have to Do?» (The Pump and Polly Mix) – 7:48
«Shocked» (Harding/Curnow Mix) – 7:31
«Say the Word, I'll Be There» – 4:00
«Keep on Pumpin' It Up» (Angelic Remix) – 7:24
«Give Me Just a Little More Time» (12" version) – 4:35
«Do You Dare?» (NRG Mix) – 7:04
«Finer Feelings» (Brothers in Rhythm 12" Mix) – 6:47
«Closer» (The Pleasure Mix) – 6:49
«What Kind of Fool (Heard All That Before)» (No Tech No Logical Mix) – 9:55
«Got to Be Certain» (Out for a Duck, Bill, Platter Plus Dub Mix) – 3:17


== Eksterne lenker ==
(en) Greatest Remix Hits 2 på Discogs 
(en) Greatest Remix Hits 2 på MusicBrainz 
(en) Greatest Remix Hits 2 på AllMusic
Kristian IVs gate (Kristiansand)

Kristian IVs gate (1-103, 2-100) er en gate i Kvadraturen i Kristiansand som ligger i bydelen Kvadraturen/Eg. Gaten har sitt løp fra Vestre Strandgate til Otra. 82 eiendommer er matrikulert til gaten. Den hadde tidligere navnet Fjellgaten.
Parallellgaten mot nord er Tordenskjolds gate, mot sør, Henrik Wergelands gate.
Gaten er den eneste i Kvadraturen som fortsatt har trehusbebyggelse i samtlige kvartaler langs gateløpet. I kvartalet mellom Kirkegata og Festninggaten ligger Stener Heyerdahls park. Forøvrig er det karrébebyggelse som dominerer gaten, med unntak av et par området som etter sanering av trehusbebyggelse brukes til parkering.
Gaten har sitt navn etter byen grunnlegger, og kongen ga oppdraget med å utarbeide en byplan til den danske ingeniøren Hans Jacobsen Schiørt. Hans plan for en by med kvadratur etter renessanseidealer er i hovedsak fulgt frem til i dag, men noen Schiørtsgate har byen imidlertid ikke.


== Referanser ==
Enden av november

«Enden av november» er en sang av det norske rockebandet Kaizers Orchestra. Den ble utgitt på bandets fjerde studioalbum, Maskineri, 18. februar 2008, og som iTunes-single, radiosingle og på MySpace 17. desember 2007. Sangen er skrevet av bandets frontmann og vokalist Janove Ottesen, og produsert av Ottesen og Mark Howard.
Sangen ble øvd inn for første gang 19. november 2006, under lydsjekk på Tobaken, Esbjerg, Danmark. Sangen ble skrevet tidligere samme dag. Låta ble spilt inn i Berlin i november 2007. Låta blei mikset og mastret i Los Angeles i desember 2007.Singelen lå to uker på VG-lista i 2008, med nummer atten som beste plassering.En musikkvideo ble også laget til sangen.
Sangen var også med på livealbumet 250 Prosent, utgitt i 2008.


== Listeplasseringer ==


== Referanser ==


== Eksterne lenker ==
Teksten til låta
Musikkvideoen
Klipp fra verdenspremieren av låta på nrk.no
Boog & Elliot 2 – Villdyrene mot Kjæledyrene

Boog & Elliot 2 – Villdyrene mot Kjæledyrene er en amerikansk animasjonsfilm fra 2008, og er oppfølgeren til Boog & Elliot – Gutta på Skauen fra 2006. Begge er data-animerte filmer produsert av Columbia Pictures.


== Handlingsreferat ==
Elliot har vokst ett gigantisk nytt gevir, og planlegger å gifte seg med kjæresten sin Giselle. Men ved et uhell blir Elliots nye gevir slått av, og de ser nå ut som de gjorde i den første filmen - noe som opprører ham. Mr. Weenie oppdager et spor av hundekjeks som hans tidligere eier etterlot seg, og Weenie begynner å følge dette sporet. I løpet av bryllupet blir Elliot vitne til at Weenie blir tatt bort av sine gamle eiere, Bob og Bobbie. Elliot finner på en historie til de andre dyrene i skogen (for å komme ut av å gifte seg med Giselle) før han planlegger ett redningsoppdrag for å redde Elliot. Hans beste venn Boog, Giselle, ekorn McSquizzy, piggsvinet Buddy og ett par ender Serge og Deni.
I mellomtiden møtes en rekke andre kjæledyr. Det er Fifi, en puddel, og hans bestevenn Roberto. To katter som heter Stanley og Roger, og de to hundene Rufus og Charlene. Disse kjæledyrene møter snart skogsdyrene på eventyr, og en stor konflikt mellom alle skogsdyrene og kjæledyrene oppstår.


== Stemme-skuespillere ==
Joel McHale som Elliot.
Mike Epps som Boog.
Cody Cameron som Mr. Weenie.
Jane Krakowski som Giselle. Hun er forlovet med Elliot.
Billy Connolly som McSquizzy.
Crispin Glover som Fifi.
Danny Mann som Serge.
Matthew W. Taylor som Deni
Steve Schirripa som Roberto.
Fred Stoller som en katt som heter Stanley.
Sean Mullen som Roger. En annen katt som er bestevenn med Stanley.
Diedrich Bader som en hund ved navn Rufus.
Olivia Hack som Charlene. En annen hund, som er kjæresten til Rufus.


== Eksterne lenker ==
Offisielt nettsted 
(en) Boog & Elliot 2 – Villdyrene mot Kjæledyrene på Internet Movie Database 
(da) Boog & Elliot 2 – Villdyrene mot Kjæledyrene i Danmark Nationale Filminstitut 
(fr) Boog & Elliot 2 – Villdyrene mot Kjæledyrene på Allociné 
(nl) Boog & Elliot 2 – Villdyrene mot Kjæledyrene på MovieMeter 
(en) Boog & Elliot 2 – Villdyrene mot Kjæledyrene på AllMovie 
(en) Boog & Elliot 2 – Villdyrene mot Kjæledyrene på Turner Classic Movies 
(en) Boog & Elliot 2 – Villdyrene mot Kjæledyrene på Rotten Tomatoes
Vilma Bánky

Vilma Bánky (født 9. januar 1901 i Nagydorog, Østerrike-Ungarn, død 18. mars 1991 i Los Angeles, California) var en ungarsk-født amerikansk skuespiller fra stumfilmens tid.


== Liv og virke ==


=== Bakgrunn ===
Vilma Bánkys far var byråsjef i Franz Josephs rike, Østerrike-Ungarn. Kort etter at hun var født hadde faren blitt overført som politiløytnant til Budapest, og familien var med. Hun hadde to søsken - en eldre bror, Gyula (som senere reiste til Berlin der han ble gorfatter og kinematograf), og en yngre søster Gisella. Etter skolegang begynte så smått Vilmas skuespillerkarriere.


=== Skuespillerinne ===
Hennes skuespiller-karriere begynte i Budapest, spredte seg deretter til Frankrike, Østerrike og Tyskland. Banky var best kjent for sine roller i filmer som Ørnen og Sjeikens sønn med blant andre Rudolph Valentino og Ronald Colman. Hennes første filmopptreden var i filmen Im Letzten Augenblick, regissert av Carl Boese i Tyskland i 1919. På en tur til Budapest i 1925, oppdaget produsenten Samuel Goldwyn fra Hollywood hennes og signerte Banky til en film-kontrakt. Både hennes mor og far var kraftig imot Bánky sin skuespiller-karriere, likevel valgte hun å reise til USA i mars 1925.
I USA ble Banky hyllet som "The Hungarian Rhapsody" og ble en umiddelbart populær blant det amerikanske publikum. The New York Times bemerket i sin anmeldelse av hennes første amerikanske film, Kjærlighetens melodi, at hun var en sjelden skjønnhet. I 1925 dukket hun opp med Rudolph Valentino i Ørnen og året etter hadde hun en rolle i Sjeikens sønn. Av hennes tjuefire filmer, er det bare åtte som fremdeles finnes i sin helhet. Andre filmer finnes det bare fragmenter av, og flere er gått tapt.
Banky giftet seg med skuespilleren Rod La Rocque i 1927, de forble gift frem til hans død i 1969. De hadde ingen barn sammen. Vilma Bánky døde 18. mars 1991 av hjerte-svikt, hun var 90 år gammel, men hennes død ble ikke offentliggjort før året etter. Hennes aske ble spredd på havet der hennes manns aske tidligere hadde blitt spredt. For hennes mange bidrag til den amerikanske filmindustrien, har Vilma Bánky blitt tildelt en stjerne på Hollywood Walk of Fame. Stjernen ligger ved 7021 Hollywood Boulevard.


== Filmografi (utvalg) ==
1925 – Kjærlighetens melodi
1925 – Ørnen
1926 – Sjeikens sønn
1926 – Ørkenens paradis
1927 – Flammende kjærlighet


== Referanser ==


== Litteratur ==
500 stars d'Hollywood et d'ailleurs, Ed. Gründ, Paris, 1985


== Eksterne lenker ==
(en) Vilma Bánky på Internet Movie Database 
(sv) Vilma Bánky i Svensk Filmdatabas 
(fr) Vilma Bánky på Allociné 
(en) Vilma Bánky på AllMovie 
(en) Vilma Bánky hos The Movie Database
Hannah Taylor-Gordon

Hannah Taylor-Gordon (født 6. mars 1987 i London, England) er en engelsk skuespillerinne.
Taylor-Gordon gjorde sin debut som film-skuespiller i 1993 med filmen The House of the Spirits der hun spilte den unge Blanca Trueba. Taylor-Gordon er kjent for sin rolle som Anne Frank i TV-miniserien Anne Frank: The Whole Story som hun mottok både en Emmy og en Golden Globe-nominasjon for. Hun har også spilt karakteren Irene i filmen The Fine Art of Love, basert på en roman av Frank Wedekind. 
Taylor-Gordon har vært skuespiller siden hun var fire år gammel. Hennes første rolle som skuespiller var i den britiske TV-serien Casualty. Mer nylig har hun dukket opp i teaterstykket Bye Bye Birdie. Taylor-Gordon var den eldste av i alt syv barn. En av hennes søstre er skuespiller Talya Gordon. Taylor-Gordon studerte kunsthistorie og italiensk språk ved University College London og senere ble hun utdannet ved skuespiller-skolen Lee Strasberg Theatre and Film Institute som ligger i New York. Hun liker tennis og ridning.


== Eksterne lenker ==
Offisielt nettsted 
(en) Hannah Taylor-Gordon på Internet Movie Database 
(sv) Hannah Taylor-Gordon i Svensk Filmdatabas 
(da) Hannah Taylor-Gordon på Scope 
(fr) Hannah Taylor-Gordon på Allociné 
(en) Hannah Taylor-Gordon på AllMovie 
(en) Hannah Taylor-Gordon hos The Movie Database
Jon Tenney

Jon Tenney (født 16. desember 1961 i Princeton i New Jersey) er en amerikansk skuespiller.
Tenney var gift med skuespiller Teri Hatcher fra 1994 til 2003. De har datteren Emerson Rose Tenney, født i 1997, sammen. Tenney har gjort gjesteopptredener i TV-serier som Will & Grace, Murphy Brown, Spenser: For Hire og Get Real. Tenney har en fast birolle i TV-dramaserien The Closer. Han spilte også rollen som doktor Simon i TV-serien Brothers & Sisters. Tenney skal skildre rollen som Martin Jordan i den kommende superhelt-filmen Green Lantern i 2011.


== Referanser ==


== Eksterne lenker ==
(en) Jon Tenney på Internet Movie Database 
(sv) Jon Tenney i Svensk Filmdatabas 
(da) Jon Tenney på Filmdatabasen 
(da) Jon Tenney på Scope 
(fr) Jon Tenney på Allociné 
(en) Jon Tenney på AllMovie 
(en) Jon Tenney hos The Movie Database
Alexis Smith

Alexis Smith (født 8. juni 1921 i Penticton i Britisk Columbia i Canada, død 9. juni 1993 i Los Angeles i California i USA) var en canadiskfødt skuespiller.
Smith signerte en kontrakt med filmstudioet Warner Bros. etter å ha blitt oppdaget av en talentspeider. Smith dukket opp i flere store Hollywood-filmer i 1940-årene og hadde en bemerkelsesverdig karriere på Broadway i 1970. Hun vant Tony-prisen for beste kvinnelige hovedrolle i en musikal i 1972. Smith hadde en fast rolle i TV-serien Dallas, som Clayton Farlows søster Jessica Montford, i 1984 og igjen i 1990. Smith ble nominert til Emmy-prisen for sin gjesteopptreden i TV-serien Cheers i 1990. Smith døde av kreft i sitt hjem i Los Angeles i California, i juni 1993, på dagen etter sin 72-årsdag. Hun hadde ingen barn og etterlot seg sin ektemann, skuespilleren Craig Stevens. Smiths siste film, Uskyldens tid (1993), ble utgitt kort tid etter hennes død.


== Referanser ==


== Eksterne lenker ==
(en) Alexis Smith på Internet Movie Database 
(sv) Alexis Smith i Svensk Filmdatabas 
(da) Alexis Smith på Filmdatabasen 
(fr) Alexis Smith på Allociné 
(en) Alexis Smith på AllMovie 
(en) Alexis Smith hos Turner Classic Movies 
(en) Alexis Smith hos The Movie Database 
(en) Alexis Smith hos Internet Broadway Database 
(en) Alexis Smith hos Internet Broadway Database
Natalia Tena

Natalia Tena (født 1. november 1984 i Surrey, England) er en britisk skuespiller og musiker. 
Tena synger og spiller trekkspill i bandet Molotov Jukebox. I løpet av hennes skuespiller-karriere, er Tena best kjent for rollen som Nymfadora Dult i filmserien om Harry Potter og som karakteren Ellie i filmen About A Boy fra 2002. Tena snakker flytende spansk. Tena dukket opp i filmatiseringen av Harry Potter og Føniksordenen, en rolle hun gjentok i dens oppfølgere Harry Potter og Halvblodsprinsen og senere i Harry Potter og dødstalismanene. I juli 2010 ble det bekreftet at Tena hadde blitt tildelt en rolle i TV-serien Game of Thrones på TV-kanalen HBO.


== Referanser ==


== Eksterne lenker ==
(en) Natalia Tena – kategori av bilder, video eller lyd på Commons 
(en) Natalia Tena på Internet Movie Database 
(sv) Natalia Tena i Svensk Filmdatabas 
(da) Natalia Tena på Scope 
(fr) Natalia Tena på Allociné 
(en) Natalia Tena på AllMovie 
(en) Natalia Tena hos Turner Classic Movies 
(en) Natalia Tena hos Rotten Tomatoes 
(en) Natalia Tena hos The Movie Database 
(en) Natalia Tena på MusicBrainz 
(en) Natalia Tena på MusicBrainz
Sjølystlokket

Sjølystlokket, eller Sjølysttunnelen, er en tunnel på 170 meter som ble til ved at det ble bygget vegger og tak over en del av Europavei 18 forbi stedet hvor Norges Varemesse på Sjølyst tidligere lå. Da Norges Varemesse flyttet bort fra sine anlegg på landsiden av E18 ble området utviklet til et boligområde av høy standard, men det ble ansett ikke å være salgbart uten at man skjulte E18 fra synsfeltet. Utviklingsprosjektet bekostet derfor å legge lokk på E18.


== Se også ==
Framneslokket
Lysakerlokket
Veitunneler i Norge


== Referanser ==
Victoria Tennant

Victoria Tennant (født 30. september 1950 i London, England) er en engelsk skuespillerinne. 
Hennes mor, Irina Baronova, var en russisk prima ballerina som dukket opp ved Ballet Russes de Monte Carlo og hennes morfar, Misha Baronov, var en høytstående offiser i den russiske marinen. Tennant har også en søster, Irina, og en bror, Robert, som begge ble stygt skadet i bilulykke som drepte deres far i 1967. Tennant ble trent i ballett av hennes mor og hun studerte ved Central School of Speech og ved University of London der hun også studerte skuespill og drama. Tennant var gift med Steve Martin fra 1986 til 1994, hun spilte mot ham i All of Me og LA Story. Siden 1996 har Tennant vært gift med Kirk Justin Stambler, en advokat hos Warner Bros, som hun har en datter og en sønn sammen med. Victoria Tennant er fjernt i slekt med skuespillerinnen Barbara Tennant (1892–1982) fra stumfilmens tid. I 2008 hadde Tennant en rolle i filmen 88 minutes.


== Referanser ==


== Eksterne lenker ==
(en) Victoria Tennant på Internet Movie Database 
(sv) Victoria Tennant i Svensk Filmdatabas 
(da) Victoria Tennant på Filmdatabasen 
(da) Victoria Tennant på Scope 
(fr) Victoria Tennant på Allociné 
(en) Victoria Tennant på AllMovie 
(en) Victoria Tennant hos The Movie Database 
(en) Victoria Tennant hos Internet Broadway Database
Sofus

Sofus og Sophus er mannsnavn med gresk opprinnelse.


== Etymologi ==
Sofus er en nordisk form av Sophus, den latinske formen av det greske navnet Σοφος (Sophos) som betyr «evnerik, kløktig». Navnet kan også være dannet av kvinnenavnet Sofia som har opprinnelse i det greske ordet sopheia som betyr «visdom», eller i det arabiske mannsnavnet Sufi, «mystiker, sufist».
Sófus er en islandsk form av navnet, og Suuffu, Suuffusi, Suvfo og Suvfuse er grønlandske varianter av navnet.


== Utbredelse ==
Sofus og Sophus er kjent brukt i Danmark fra 1800-tallet. I Norge var navnet mest brukt på 1800-tallet og er i dag sjeldent. I Danmark har navnet hatt en økende popularitet fra 1990-årene. Formen Sohpus ble godkjent som fornavn på Island i 2003.
Navnet er i dag mest brukt på Færøyene og Grønland.
Tabellen nedenfor gir en detaljert oversikt over populariteten til mannsnavnet Sofus og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Sophus Bugge (1833–1907), norsk språkforsker og folklorist
Sophus Lie (1842–1899), norsk matematiker
Sofus Arctander (1845–1924), norsk politiker og statsråd
Sophus Tromholt (1851–1896), dansk fotograf og folkelivsskildrer
Carl Sofus Lumholtz (1851–1922), norsk oppdagelsesreisende, etnograf og forfatter
Sofus Madsen (1881–1977), norsk billedhugger
Sophus Clausen (1911–1999), norsk forretningsmann
Bent Sofus Tranøy (f. 1961), norsk forfatter og statsviter
Sofus Forsberg, dansk musiker


== Annen bruk av navnet ==
Far til fire og onkel Sofus, dansk familiefilm fra 1957
Sofus var blant de hundre mest brukte kattenavnene i Norge i 2014.


== Referanser ==


== Eksterne lenker ==
(en) Behind the Name: Sofus
(en) Think Baby Names: Sofus
Aker Philadelphia Shipyard

Aker Philadelphia Shipyard ASA (OSE: AKPS) er et verft som bygger skip for det amerikanske markedet.


== Referanser ==
ARK Music Factory

ARK Music Factory er et plateselskap basert i Los Angeles, California. Etiketten ble «grunnlagt på nytt» i 2010 av Fat Usher, som samarbeider med produsent / komponist og multi-instrumentalist Clarence Jey.


== Business ==
Fat Usher er også kjent med navnet «Pato» for hans ulike handlinger, blant annet er han co-grunnlegger i 2010 av ARK Music Factory.
Han er også administrerende direktør i selskapet. ARK forretningsdistrikter er rekruttering / oppdagelsen av nye unge sangere. Deres foreldre betaler vanligvis en $2000 eller $4000 dollar i avgift til ARK. Deretter skriver og produserer ARK musikk i samarbeid med disse artistene, ofte produseres musikkvideoer og promotering av sangene.


== Artister ==
Unge artister / sanger markedsført av ARK Music Factory inkluderer:

Jolie Adamson: "Armour"
Rebecca Black: "Friday" (tidliger)
Bahameen: "Sweet Sixteen"
C J Fam: "Ordinary Pop Star"
Danika: "I Don't Need You Boy"
Ariana Dvornik: "Fly Away"
Devin Fox: "Hooked On You"
Alana Lee Hamilton: "Butterflies"
Hush: "Hypnotize Me"
Sarah Maugaotega: "Take It Easy"
Ashley Rose: "Over You"
Britt Rutter: "Without Your Love"
Sabrina: "My Reflection"
Abby Victor: "Crush On You"


== Eksterne lenker ==
(en) ARK Music Factory på AllMusic
Slaget ved Tongguan

Slaget ved Tóngguān (tradisjonell kinesisk: 潼關之戰; forenklet kinesisk: 潼关之战; hanyu pinyin: Tóngguān Zhīzhàn) ble utkjempet mellom krigsherren og Hàn-statsministeren Cao Caos styrker og en koalisjon av Guānxī-styrker ("vest for passet," i.e. Hangu-passet), ledet av Ma Chao (hvis far, krigsherren Ma Teng, ble holdt som gissel og henrettet av Cao Cao) og hans blodsbror Han Sui (som også hadde vært Ma Tengs rival i kampen for de vestlige områdene), fra mars til september 211, på slutten av Han-dynastiet og forspillet til de tre rikers tid i Kinas historie. Slagets årsak var Cao Caos ekspansjon vestover, som førte til opprør i Guanxi, og endte med en seier til Cao over Guanxi-styrkene, som førte til at han fikk kontrollen over Guanzhong-regionen.
Svenska Ishockeyförbundet

Svenska Ishockeyförbundet er en sammenslutning av svenske idrettslag med ishockey på programmet. Foreningen ble stiftet 17. november 1922 og har vært medlem av Riksidrottsförbundet og Det internasjonale ishockeyforbundet (IIHF) siden starten. Ishockey har vært spilt i Sverige siden 1920, men de to første årene ble ishockey administrert av Sveriges fotballforbund. Også inlinehockey faller under ishockeyforbundets paraply. Forbundet er delt inn i 22 distriktsishockeyforbund, og det er 598 klubber og 2406 lag i Sverige. Totalt spiller eller dømmer over 81 000 personer ishockey i Sverige.


== Ledere ==
1922–1924: Isaac Westergren
1924–1948: Anton Johanson
1948–1973: Helge Berglund
1973–1977: Ove Rainer
1978–1983: Arne Grunander
1983–2002: Rickard Fagerlund
2002–2004: Kjell Gustav Nilsson
2004-: Christer Englund


== Eksterne lenker ==
(en) Offisielt nettsted
Norsk fotball 2002


== Herrelandslaget ==
Utdypende artikkel: Liste over Norges landskamper i fotball for herrer 2002


== Norgesmesterskapet for herrer ==
Utdypende artikkel: NM fotball 2002


== Tippeligaen ==
Utdypende artikkel: Tippeligaen 2011


== 1. divisjon herrer ==
Utdypende artikkel: 1. divisjon fotball for herrer 2002
Kilde: speaker.no


== 2. divisjon herrer ==
Utdypende artikkel: 2. divisjon fotball for herrer 2002


== Kvinnelandslaget ==


== Norgesmesterskapet for kvinner ==
Utdypende artikkel: NM i fotball for kvinner 2002


== Toppserien ==
Utdypende artikkel: Toppserien 2002


== 1. divisjon kvinner ==
Utdypende artikkel: 1. divisjon fotball for kvinner 2002
Ottawa Rough Riders

Ottawa Rough Riders var et canadisk fotballlag fra Ottawa i Ontario, etablert i 1876. Det spilte i Canadian Football League (CFL) og vant Grey Cup ni ganger. Selskapet gikk konkurs etter 1996-sesongen. Senere fikk Ottawa et annet CFL-lag, Ottawa Renegades, men også det gikk konkurs. Rough Riders spilte kampene sine på Frank Clair Stadium.


== Eksterne lenker ==
(en) Ottawa Rough Riders – kategori av bilder, video eller lyd på Commons